คือเป็นโรคธาลัสซีเมียตั้งแต่เกิดค่ะ แต่ก็ไม่ได้เติมเลือดนะคะ อาการมีแค่ตัวซีด เหนื่อยง่าย อยากถามว่าถ้าอยากเล่นวอลเล่ย์บอลเล่นได้ไหมคะ
สวัสดีค่ะ โรคธาลัสซีเมีย เป็นภาวะเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตหากไม่ได้ถ่ายเลือดตลอดเวลา ไม่ได้มีม้ามโต ตัวเหลือง อาจไม่ได้เป็นธาลัสซีเมียชนิดรุนแรง แต่อย่างไรก็ตามจากประวัติที่ว่าซีดและเหนื่อยง่ายร่วมด้วย อาจเป็นข้อจำกัดในการเล่นกีฬาได้เช่นกัน แนะนำพบแพทย์ที่รพ.เพื่อดูอย่างละเอียดอีกทีว่าเป็นธาลัสซีเมียชนิดรุนแรงหรือไม่ หรือมีโรคอื่นๆร่วมด้วยหรือเปล่า